2022ko Espainiako Itzuliko 4. etapa

2022ko Espainiako Vueltako 4. etapa urte hartako abuztuaren 23an egin zuten Gasteiz eta Guardia artean, 153,5 km izan zituelarik. Edizio honetan Euskal Herritik pasa ziren hiru etapetako lehena izan zen.

 Etaparen emaitza 
Gasteiztik abiatu zen tropela lehenengo atseden egunaren ostean. Lasterketa hasi eta berehala sortu zen eguneko ihesaldia, eta zazpi txirrindularik lortu zuten aurrera egitea. Euskaltel Xabier Mikel Azparrenekin saiatu zen, lehenik, ihesaldia harrapatzen, baina azkenean Bouk lortu zuen ihes egitea. Euskal herritar bat ere izan zen bertan, Okamika. Tropelean Borak eta batez ere Jumbo-Vismak hartu zuten aginte makila, eta erritmo bizia ezarri zuten. Kontrolpean izan zuten une oro aurreko taldetxoa, eta hiru minutu ingururen tartea izan zuten gehienez.

Okamika izan da lehenengoa atzean gelditzen. Aldapa batean ezin izan zion seikotearen erritmoari jarraitu, eta tropelak harrapatu zuen. Aldapa horretan bertan bi taldetan zatitu zen tropela, baina faborito guztiak aurreneko tropelean mantendu ziren. Bou ere atzean gelditu zen geroago, eta hiru txirrindulari bakarrik gelditu ziren aurrean: Alexei Lutsenko (Astana), James Shaw (Education First) eta Alessandro De Marchi (Israel). Hala ere, Bouk mendiko maillota jantzi zen, eta podiumera igo zen Guardian.

Quick-Step jarri zen buruan tropel nagusian, eta Remi Cavagnak astindu latza eman zion taldeari. Ezerezean utzi zuten hirukotearen saiakera, eta helmugarako bidea elkarrekin egin zuen tropelak. Helmugarako 22 kilometro gelditzen zirenean iritsi ziren Herrerara (7,3 km luze, eta %4,8ko pendiza). Lehenengo aldapara iritsi bezain laster, Trek jarri zen aurrean, Pedersenen mesedetan lan egiten, baina berehala ezarri zuten beren erritmoa Jumbo-Vismako ziklistek. Ziztu bizian igo zuten mendatea, eta Julian Alaphilippe (Quick-Step) bakarrik saiatu zen erritmoa aldatzen, azken aldapan. Hala ere, ez zuen biderik egin. Rogliček esprinta abiatu zuen aldapa horretan bertan, eta hiru segundoren gainsaria hartu zuen.

Jaitsiera ere oso bizkorra izan zen, eta asko murriztu zen talde nagusia. Azkeneko 600 metroek goranzko joera zeukaten, eta hor hasi zen festa. Ederki bideratu diote esprinta Pederseni, baina Rogliček atzean utzi zuen munduko txapeldun ohia, erritmo aldaketa batekin. Esloveniarrak irabazi zuen etapa, eta, lider jartzeaz gain, aldeak handitu zituen gainerako faboritoekiko.

 Beste sailkapenak 
 Sailkapen nagusia 

 Puntukako sailkapena 

 Mendiko sailkapena 

 Taldekako sailkapena 

 Erreferentziak 

 Kanpo estekak 

04
Kategoria:2022 Euskal Herrian
Kategoria:Gasteizko kirola